ਆਦਿਤਆ-ਐੱਲ1
ਆਦਿਤਆ-ਐੱਲ1 (ਸੰਸਕ੍ਰਿਤ ਤੋਂ: ਆਦਿਤਿਆ, "ਸੂਰਜ" ਅਤੇ ਐਲ1, "ਲਗਰੈਂਗੇ ਬਿੰਦੂ 1") ਸੂਰਜੀ ਵਾਯੂਮੰਡਲ ਦਾ ਅਧਿਐਨ ਕਰਨ ਲਈ ਇੱਕ ਕੋਰੋਨਗ੍ਰਾਫੀ ਪੁਲਾੜ ਯਾਨ ਹੈ, ਜਿਸ ਨੂੰ ਭਾਰਤੀ ਪੁਲਾੜ ਖੋਜ ਸੰਗਠਨ (ਇਸਰੋ) ਅਤੇ ਹੋਰ ਵੱਖ-ਵੱਖ ਭਾਰਤੀ ਖੋਜ ਸੰਸਥਾਵਾਂ ਦੁਆਰਾ ਡਿਜ਼ਾਇਨ ਅਤੇ ਵਿਕਸਤ ਕੀਤਾ ਗਿਆ ਹੈ। ਇਹ ਧਰਤੀ ਅਤੇ ਸੂਰਜ ਦੇ ਵਿਚਕਾਰ ਲਗਰੇਂਜ ਪੁਆਇੰਟ 1 (L1) ਦੇ ਦੁਆਲੇ ਇੱਕ ਹਾਲੋ ਆਰਬਿਟ ਵਿੱਚ ਧਰਤੀ ਤੋਂ ਲਗਭਗ 1.5 ਮਿਲੀਅਨ ਕਿਲੋਮੀਟਰ ਦੀ ਦੂਰੀ 'ਤੇ ਚੱਕਰ ਲਗਾ ਰਿਹਾ ਹੈ, ਜਿੱਥੇ ਇਹ ਸੂਰਜੀ ਵਾਯੂਮੰਡਲ, ਸੂਰਜੀ ਚੁੰਬਕੀ ਤੂਫਾਨਾਂ ਅਤੇ ਧਰਤੀ ਦੇ ਆਲੇ ਦੁਆਲੇ ਵਾਤਾਵਰਣ 'ਤੇ ਉਨ੍ਹਾਂ ਦੇ ਪ੍ਰਭਾਵ ਦਾ ਅਧਿਐਨ ਕਰੇਗਾ। ਇਹ ਸੂਰਜ ਨੂੰ ਦੇਖਣ ਲਈ ਸਮਰਪਿਤ ਪਹਿਲਾ ਭਾਰਤੀ ਮਿਸ਼ਨ ਹੈ। ਨਿਗਾਰ ਸ਼ਾਜੀ ਇਸ ਪ੍ਰੋਜੈਕਟ ਦੇ ਨਿਰਦੇਸ਼ਕ ਹਨ। ਆਦਿਤਿਆ-ਐਲ1 ਨੂੰ 2 ਸਤੰਬਰ 2023 ਨੂੰ 11:50 ਭਾਰਤੀ ਸਮੇਂ 'ਤੇ ਪੀਐਸਐਲਵੀ ਸੀ57 'ਤੇ ਲਾਂਚ ਕੀਤਾ ਗਿਆ ਸੀ।, ਇਸ ਨੇ ਲਗਭਗ ਇੱਕ ਘੰਟੇ ਬਾਅਦ ਸਫਲਤਾਪੂਰਵਕ ਆਪਣੀ ਇੱਛਤ ਔਰਬਿਟ ਨੂੰ ਪ੍ਰਾਪਤ ਕੀਤਾ, ਅਤੇ 12:57 IST 'ਤੇ ਆਪਣੇ ਚੌਥੇ ਪੜਾਅ ਤੋਂ ਵੱਖ ਹੋ ਗਿਆ। ਇਸਨੂੰ ਐਲ1 ਪੁਆਇੰਟ 'ਤੇ 6 ਜਨਵਰੀ 2024 ਨੂੰ, ਸ਼ਾਮ 4:17 ਵਜੇ ਭਾਰਤੀ ਸਮੇਂ ਪਾਇਆ ਗਿਆ ਸੀ।